vom 16. Januar 1879. 33 



mochte he to eyner tid an eynander stan eder mochte he se deilen, 

 also doch, dat he in dem jare nicht mer wanne dre dage med si- 

 ner wäre enstunde, udgescheiden vrigen market dage. Ok seden 

 desulven unse kramere, wor se in anderen vromeden steden kei- 

 men, dat se dat also holden mosten etc. Des seden unse hern, 

 dat men dat also ok mogelik hir hilde, dat dat ok vor unse bor- 

 gere were. 



Ok so seden unse heren, we hir keme med mandelen, rise, 

 figen u. rosine u. de hanse hedde, dat de wol mochte komen u. 

 stan hir to dem markede dre dage u. danne enwech teyn veer we- 

 ken, sesse edder lang u. awer stan dre drage wol dat dat bynnem 

 einem jare were. Item weret efft eyn kremer de hanse hedde u: 

 syn knecht de hanse nicht enhedde, de kneclit enmach gelikewol 

 nicht wegen, he enhebbe de hanse geliker wis alse eyn knecht 

 eynes kopmanns, de nicht synes heren wand snyden edder meten 

 enmod, wol dat sin herre de kopgilde hefft, also enmod ok eyn 

 kremers knecht nicht wegen, wol dat sin here de hanse heflft. 

 Wel he aver wegen, so mod he de hanse winnen. 



Talch smer spek bottere honnigh in gropen eder in dem bichte, 

 ter, pek, hart, stind dusse mögen lüde wegen, de neyne hanse heb- 

 ben. Aver honnich in eyner tunnen, we dat udwegen wel by pun- 

 den, de mod de hanse hebben. 



1413 crast: S. Sim. et lüde beklagiden de kopgildem: dat 

 fromede lüde hir want sneden hedden, de doch endeis in oren ste- 

 den wullenwevere u. scradere weren u. de handwerk to hus ove- 

 den, u. hopeden, darumme enschollen se u. enmochten hir neyn wand 

 sniden efft se to hus noch wol kopg. hedden u. dar wand sneden, 

 u. dat se hir neyn beter recht hebben scholden wen unse eigene 

 borgere, denn welk der eyn ander hantwerk ovede, de en mochte 

 hir neyn wand snidende wile he dat ander hantwerk ovede efft 

 he wol eine kopg. hedde. 



Hirto antwordeden de fromden koplude, ore were endeis, de 

 to huse kopg. hedden u. wand darvon sneden u. ok altohand de 

 vorschreven hantwerk oveden u. hopeden, men wolde on.jo staden 

 u. nicht vorboden to frygen market dagen hir ok want to snidende 

 u. to vorkopende. 



Darup worden olde u. nye rad eyn, welk er eyne kopg. hedde 

 yn der stad, dar he wende u. darvon want sniden mochte yn der 



[1879] 3 



